Peder Sass (S), 1999-10-28:
En fortsat sikring og videreudvikling af velfærdssamfundet bygger ikke alene på penge, men mere på en sikring af menneskelig kvalitet og menneskelige værdier.
Et godt velfærdssamfund bygger på, at ingen, som har brug for hjælp, overlades til sin egen skæbne.
Vi skal stille krav til hinanden, og den enkelte og familien skal have mulighed for en tilværelse med aktiv deltagelse, samvær med andre og en følelse af at høre til.
Det har været en af Socialdemokratiets hovedopgaver, siden vi overtog ledelsen af regeringen i 1993, at få vendt udviklingen og sætte massivt ind på de sociale områder.
Det er ikke acceptabelt, at svagt stillede børnefamilier ender i en blindgyde i det sociale system.
Derfor skal en tidlig forebyggende indsats fortsat have en meget høj prioritet i det sociale system.
og familier med tunge sociale problemer.
Det er vigtigt med en offensiv og målrettet indsats, der sikrer, at de dårligst stillede unge får et liv med gode muligheder for at opnå en positiv voksentilværelse.
I kommunerne gøres der en stor indsats for at udvikle et samarbejde mellem forvaltningerne.
Derved kan de forskellige parter, og her tænker jeg på ungdomsklubber, skoler, daginstitutioner, hjemmehjælpere, sundhedsplejersker og andre fagfolk, bedre koordinere den samlede indsats over for den enkelte truede familie.
Et af de områder, der trænger til et serviceeftersyn inden for den sociale sektor,
er behovet for efter- og videreuddannelse.
Skal den igangværende kvalitetsudvikling fortsætte, er det nødvendigt at opkvalificere medarbejdere inden for området. Der er et klart behov for nye teoretiske indsatsvinkler på det sociale arbejde, fremgår det af regeringens børneudvalgs handlingsplan, og der er fortsat behov for at udvikle nye arbejdsmetoder.
Der er et behov for flere efteruddannelsesmuligheder, gerne tværfagligt med et lokalt afsæt.
Det er vigtigt, at vi inddrager den enkelte familie i løsningen for forskellige opgaver, der vedrører familien.
Dette fremgår også klart af formålsbestemmelserne i den sociale servicelov.
Der har allerede været iværksat en indsats over for de hjemløse, misbrugerne og de prostituerede.
Det er vigtigt at fokusere på disse grupper, da de ofte belaster hele det offentlige system, hvis der ikke sker en helhedsorienteret indsats.
Jeg anser det derfor for vigtigt at styrke indsatsen
Det er derfor vigtigt for os at opnå resultater, og at vi koordinerer samarbejdet mellem de forskellige forvaltninger på dette område.
Et sådant samarbejde kan medvirke til, at den enkelte og dermed også hele familien på sigt kan klare sig selv og få en bedre livskvalitet. Jeg er bekendt med, at socialministeren har iværksat et udvalgsarbejde, der sigter på det formål netop at forbedre situationen, så vi får færre anbringelser.
Det er min klare overbevisning, at en mere målrettet indsats over for anbragte børn og unge må kunne bringe bedre resultater.
En anbringelse uden for hjemmet koster i dag mellem 25.000 kr. og 50.000 kr. om måneden.
Det må kunne gøres bedre.
Også andre ministerier arbejder langsigtet med den forebyggende indsats.
Således har By- og Boligministeriet sat fokus på de bysociale problemer i en større sammenhæng, og byfornyelsen har også fungeret som et redskab i en integreret og mere helhedsorienteret politik, hvor de generelle levevilkår forbedres.
Byfornyelsen anser vi også at ville kunne medvirke til at forebygge de sociale problemer i de tungt belastede boligområder. Resultatet af de langsigtede indsatser er selvfølgelig ikke altid lige synlige eller målbare, men med bl.a. denne debat sikres det, at der rettes fokus på området, og jeg er overbevist om, at der både er behov for, og at der en god økonomi i at forbedre forholdene for de socialt truede familier.